Lapsuuden perheessä voi asiantuntijan mukaan korostua myös vanhat roolit, kun aikuiset lapset taantuvat kiukutteleviksi teineiksi ja vanhemmat alkavat kasvattaa ja neuvoa heitä.

Joulunvietto voi ahdistaa ja kiristää tunteita, sillä silloin yhteen kokoontuvat ihmiset, jotka eivät välttämättä muuten vietä aikaa keskenään.

”Paikalla voi olla vaikka hankala sukulainen, kadehdittava sisko ja hänen liian täydellinen miehensä, viinilasin jälkeen sopimattomuuksia lateleva isä tai ylipainosta huomautteleva äiti”, Väestöliiton parisuhdekeskuksen johtaja Heli Vaaranen luettelee.